Tag med ud og fisk og spis godt

Tag med på Ribehøj camping fra fredag den 9. juni – søndag den 11. juni 2017.

Vi laver en fiskekonkurrence lørdag og spiser gourmet-mad lørdag aften i campingpladsens restaurant.

Program

Fredag kl. 18.30 mødes vi til langbord ved stævneledernes vogne med medbragt mad/drikke. Efter maden serverer vi hjemmebagt kage. Tag selv kaffe/te med. (Dette gennemføres kun, såfremt vejret tillader det).

Lørdag kl. 10.00 starter vi med at fiske, og der holdes middagspause fra kl. 12.00-13.00. Derefter fortsætter fiskeriet til kl. 15.00. Der er gevinster til første, største og mindste fisk.

Det er tilladt at fiske både før og efter konkurrencen, ligesom der kan fiskes fredag og søndag.

Lørdag kl. 18.30 mødes vi i restauranten til en 3-retters gourmet-menu med indlagte overraskelser.

Drikkevarer til menuen er for egen regning.

Søndag kl. 10.00 mødes vi og siger farvel.

Prisen for dette flotte arrangement er kun kr. 1.150 pr. enhed/2 personer.

Vi har kun kunnet reservere plads til 20 enheder. Først-til-mølle princippet gælder.

Tilmeldingen er åben fra 1. – 10. marts 2017.

Tilmelding til mail: Carsten Bryld, carbry@live.dk – skriv Ribehøj i emnefelt.

Efter tilmeldingsfristen får I besked om I er med og får samtidig oplyst kontonummer til indbetaling af stævnegebyr.

På gensyn

Anna Schmidt og Camille Bertemes

Anne Månsson og Steen Grønlund

Birthe og Carsten Bryld